O 25 de chunio Eslovenia y Croacia proclaman a independencia y encomienza una guerra entre l'Exercito Federal Yugoslavo y las republicas secesionistas. Los serbos de Croacia proclamoron la independencia d'a rechión de Krajina centrada en Knin, que esdendría la Republica Serbisca de Krajina. Lo gobierno federal yugoslavo refirmó a los serbos de Croacia con la presencia de l'exercito federal. Bi habió mortaleras y operacions de limpieza etnica contra la poblacion crovata mientres duró la Guerra d'independencia crovata, devez que en lo territorio controlau por la Croacia independient se forzó a muitos serbos pa que se'n fuesen. Beluns se refuchioron en Serbia.